[{"text_idx": "#000000", "text": "Kuus ka\u0308iku elamusteatrit dekadentlikule teatrivaatajale"}, {"text_idx": "#000001", "text": "Starlight Cabaret revu\u0308u\u0308lavastust \u201eLife is a Cabaret\u201d ja Gurmeeteatri mo\u0303rvamu\u0308steeriumit \u201eKriminaalne o\u0303htuso\u0308o\u0308k\u201d u\u0308hendab peamiselt asjaolu, et need sisaldavad kolmeka\u0308igulist menu\u0308u\u0308d. Ja veini."}, {"text_idx": "#000003", "text": "Olen lasknud end sellesse afa\u0308a\u0308ri segada peamiselt seeto\u0303ttu, et mulle juhtumisi meeldib ha\u0308sti su\u0308u\u0308a, veinipokaalile (vo\u0303i kas vo\u0303i pudelile) ma ka\u0308tt ette ei pane ja mis seal ikka \u2013 teatriga saan kah kuidagi toime. Z\u030canri, millesse kaks etenduso\u0303htut, mida kirjeldama asun, kuuluvad, vo\u0303iks nimetada eesti keeli o\u0303htuso\u0308o\u0308giteatriks. Traditsioon, kus u\u0308hendatakse omavahel o\u0303htuso\u0308o\u0308k ja meelelahutuslik etenduso\u0303htu, elas na\u0308iteks USAs oma populaarsemaid aegu 70ndatel. Seal olid nende teatrite staarideks enamasti va\u0308hem vo\u0303i rohkem kustunud filmita\u0308hed. 80ndateks kadusid nood ku\u0308ll vaikselt \u2013 kes telesse vo\u0303i reklaamidesse, kes suri lihtsalt a\u0308ra. Eestis seda hirmu pole. Gurmeeteater toetub noorele kepsakale peakokale ja sama ealise isea\u0308rasuse all kannatavale lavastusmeeskonnale. Starlight Cabaret on ku\u0308ll pisut teine z\u030canr, aga kuna ma otsustasin siin la\u0308htuda peamiselt so\u0308o\u0308gi ja veini olemasolust, siis las ta\u0308hena\u0308rimine z\u030canrite teemal ja\u0308a\u0308da (ho\u0303kk)."}, {"text_idx": "#000004", "text": "Mo\u0303lemad etenduso\u0303htud liigituvad minu jaoks elamusturismi vo\u0303i elamusteatri alla. O\u0303htu ja kopsaka piletihinna (59 eurot, aga samas, ega vist pakutavat arvestades nii kopsakas olegi) sisse saab lugeda ka teatava riskide maandamise, va\u0308hemasti nii vo\u0303iksin ja\u0308reldada vaatepildist mo\u0303lemas saalis. Nimelt on prouad oma ha\u0308rradki u\u0308sna julgesti kaasa vo\u0303tnud ja nood pole na\u0308htavasti kartnud, et suure kunsti raskuse all maadligi vajuvad. On va\u0308he asju siin maailmas, mida ei parandaks hea so\u0308o\u0308k ja piisavalt veini. Aga o\u0303htutest ja\u0308rjekorras."}, {"text_idx": "#000005", "text": "\u201eLife is a Cabaret\u201d, peaproov"}, {"text_idx": "#000006", "text": "Alustuseks vo\u0303iks a\u0308ra seletada, mis on revu\u0308u\u0308, mis kabaree ja kuidas need mo\u0303isted omavahel seostuvad. O\u0303S u\u0308tleb, et revu\u0308u\u0308 on \u201emeelelahutuslik muusika- ja tantsuetendus\u201d ja kabaree on \u201eestraadikavaga lo\u0303bustuskoht\u201d. Kas siis revu\u0308u\u0308 on miski, mis toimub kabarees? Ja kabaree on selle lavastuse puhul Viru hotelli restoran Merineitsi?"}, {"text_idx": "#000007", "text": "Show on plaanitud algama kell kaheksa, saabun so\u0303pradega pool tundi varem. Tervituseks klaasike Cavat. Lauale on volditud kaunilt menu\u0308u\u0308d, millest u\u0308he kohe inetult lahti to\u0303mban, ja saan teada, et vo\u0303in valida kahe eelroa ja kolme pearoa vahel. Magustoiduks toorjuustukook. Ko\u0303rval veinisoovitused, mida eraldi osta saab. Eelroaks vo\u0303tan mereannitoidu. Sisaldab muu hulgas kaheksajalatu\u0308kikest, mida huviga piidlen. Tantsutu\u0308drukud laval? No, monseigneur! Kaheksajalg! Lo\u0303he ja kreveti vaatlemiseni jo\u0303uan alles hiljem. Peakokk Margus Tammpere on vaeva na\u0308inud."}, {"text_idx": "#000008", "text": "Tervitusjook ja eelroog tekitavad mo\u0303nusa eelha\u0308a\u0308lestuse. Revu\u0308u\u0308 algab. Etteastete vahel on videoklipid, mis annavad edasi eesti estraadi grand old man\u2019i Kalju Saarekese elu ja kogemusi. Kihvt idee. Mina-vormis jutustus kulgeb la\u0308bi erinevate ajastute ehk siis u\u0308htlasi la\u0308bi stiilide, staaride, poliitiliste olude. See ta\u0308hendab, et lavastaja Kristjan Kurm on andnud koreograafidele vo\u0303imaluse mo\u0303te vabaks lasta. See kava mitte ainult ei luba ta\u0308iesti seinast seina etteasteid, see lausa no\u0303uab seda."}, {"text_idx": "#000009", "text": "Dublandid on minu teada tantsijatest u\u0308hel neiul ja u\u0308hel noormehel. Bert Pringi ma\u0308ngib vaheldumisi Kalle Sepaga. Solist Irina Haak ja u\u0308leja\u0308a\u0308nud tantsijannad ei saa endale etenduspa\u0308evadel u\u0308htki haigestumist ega \u201emaale vanaema juurde\u201d so\u0303itmist lubada. Mo\u0303tlen, et on ikka elu. Seejuures tean, et Pringil na\u0308iteks vo\u0303ib sedagi juhtuda, et pa\u0308rast to\u0308o\u0308d algab to\u0308o\u0308 ehk pa\u0308rast revu\u0308u\u0308d ootab veel o\u0308o\u0308 laeval esinedes. Ja mo\u0303tlen muusikaliteatritele na\u0308iteks Londonis. Kuidas jo\u0303uavad sealsed esinejad u\u0308ht ja sama etendust ka\u0308iata igal jumala na\u0308dalapa\u0308eval, esmaspa\u0308eviti veel kaks kordagi?"}, {"text_idx": "#000010", "text": "U\u0308htlasi mo\u0303tlen hierarhiatele, mis etenduskunstide maailmas tekivad. Vo\u0303i on need minu peas? No et kui so\u0303nateater oleks inimene, siis oleks ta kahemeetrine ja vo\u0303iks meeter kaheksaku\u0308mmend pikale revu\u0308u\u0308teatrile u\u0308levalt alla vaadata. Vo\u0303i umbes nii. Aga mo\u0303elda, milline erinevus tegevustes. Mida ma kabarees na\u0308en \u2013 na\u0308itsikud, kes on suurepa\u0308rases vormis, peaaegu vo\u0303rdseks timmitud. Nad suudavad tulla toime erinevates z\u030canrites ja teevad seda vaid mo\u0303ne pausiga mitu tundi ja\u0308rjest. Staarideks on seejuures balletitantsija, kes suudab (va\u0308hemasti aldiregistris) arvestatava ta\u0308mbri va\u0308lja pigistada, ja lauljad, kes tantsivad nagu pa\u0308ris tantsijad."}, {"text_idx": "#000011", "text": "Saabub pearoog. Kellel ku\u0308u\u0308likusadul, kellel meriahven (vist?) vo\u0303i veis, aga kombinatsioonid tekitavad peaaegu et intellektuaalset huvi. Etteasted liiguvad samal ajal edasi, u\u0308htlasi liiguvad need edasi mo\u0308o\u0308da erinevaid koreograafe. On maailmakuulsate originaalseadete taasesitusi, sealhulgas Kalju Saarekese enesegi to\u0308id (ku\u0308ll va\u0308he lokaalsemaid), on uut koreograafiat. Elan ko\u0303ige rohkem kaasa neile, mis on inspiratsiooni saanud sa\u0308a\u0308lt ida poolt, et mitte o\u0308elda Venemaalt. Vo\u0303i et mitte o\u0308elda No\u0303ukogude Liidust. Mingi teist laadi alltekstiga (iroonilisedki? vo\u0303i kujutan ma seda ette?) tantsud."}, {"text_idx": "#000013", "text": "Peagi lo\u0303peb kolmas osa. Lavastuse algto\u0303uge ha\u0308rra Kalju Saareke ise istub publikus. Neiud-noormehed tantsijad-lauljad jooksevad tema juurde, et teda kallistada ja ta\u0308nada. Ko\u0303bus vanaha\u0308rra on kaetud punaste huuleja\u0308lgedega ja ju vist ikka on pisar silmanurgas."}, {"text_idx": "#000015", "text": "Kabaree on mingi teistmoodi maailm. Sellel ei pruugi olla kunagist vo\u0303lu, aga sellel on praegune vo\u0303lu. Minu jaoks va\u0308hemasti, kes ma olen so\u0308o\u0308gi ja joogi ja\u0308rel kaotanud kriitilise mo\u0303tlemise ja leian, et miks seda alati tarviski."}, {"text_idx": "#000016", "text": "Telliskivi loomelinnak Tallinnas. Punane maja. Kuuldavasti hakatakse seal ehitama peagi kontoriruume, mida Telliskivisse u\u0308ha juurde ja juurde tuleb ning millega to\u0303stetakse loodetavasti ikkagi loominguliste inimeste hulka, mitte ei so\u0308o\u0308da neid lo\u0303puks a\u0308ri arvelt va\u0308lja. Praegu on see veel puhas lo\u0303uend, kuhu on ehitatud etenduspaik. Sametit jagub ja seal, kuhu seda ei ole ja\u0308tkunud, on muude vahenditega toimivad illusioonid tekitatud."}, {"text_idx": "#000017", "text": "Ukse ees on punane vaip ja uksel ootab turvamees, kes kontrollib pileteid ja nimesid. Inimesed juhatatakse isiklikult laudadesse. Midagi ei ole ja\u0308etud juhuse hooleks. Minu samm la\u0308heb selle ko\u0303ige tulemusel umbes selliseks, nagu vo\u0303iks olla u\u0308hel kuninga kassil. Teenindaja tuleb ja tutvustab end isiklikult. Tema nimi on Paul ja ta on va\u0308ga muhe."}, {"text_idx": "#000018", "text": "O\u0303htu algab tervitusjoogiga ja peagi serveeritakse eelroog. Lo\u0303heterriin. Lihtne, aga maitsed to\u0308o\u0308tavad ha\u0308sti. See vist ongi praegune peavool meite maal, eks? Head toorained, lihtsad ja to\u0308o\u0308tavad maitsekombinatsioonid?"}, {"text_idx": "#000020", "text": "Lavale astub o\u0303htujuht Janek Joosti kehastuses. Naudin piiripealseid klassikaliselt halbu o\u0303htujuhi-nalju. Ja peagi algab \u2013 no mis te ise lavastuse pealkirja ja\u0308rgi eeldaksite? \u2013 loomulikult mo\u0303rvamu\u0308steerium."}, {"text_idx": "#000021", "text": "Mo\u0303rvamu\u0308steeriumid on muide o\u0303htuso\u0308o\u0308giteatritega tugevasti seotud, see on u\u0308ks alaliike, kus on ka publik sageli kuidagi kriminaalsesse loosse segatud. Kui teatrisse astusin, kiikasin kiivalt turvamehe lehte nimedega. Heili Sibrits oli seal na\u0308iteks laiendiga \u201ekriitik\u201d, mina \u201edetektiiv\u201d. Aga kinnitan, et peale toidu ja etenduse ei uurinud ma sel o\u0303htul suurt midagi."}, {"text_idx": "#000022", "text": "Na\u0308itlejad on ha\u0308sti valitud \u2013 sellised nimed ja na\u0308od, keda teavad ehk konkreetsemalt u\u0308he vo\u0303i teise lavastaja vo\u0303i teatri so\u0303brad, aga mitte u\u0308ldsus laiemalt. Nii na\u0308en mitmeid u\u0308llatunud na\u0308gusid, kui publikule hakkab vaikselt selguma, et u\u0308ks vo\u0303i teine vaikselt nende lauas istunud inimene on tegelikult na\u0308itleja, kes sujuvalt end etendusse kaasab."}, {"text_idx": "#000024", "text": "Esimene paus. Teine klaas veini. Tunnen end piisavalt julgelt, et tutvuda oma lauakaaslastega (olen teatrisse tulnud u\u0308ksi). Kuus inimest \u2013 paarike ja neli lo\u0303busat prouat. Viimased on tuttavaks saanud u\u0308histe reiside ka\u0308igus ja vo\u0303tavad nu\u0308u\u0308d ette ka muid u\u0308ritusi. Elan elamusteatri vo\u0303tmesse u\u0308ha enam sisse ja vo\u0303tan laval toimuvat kui vaid u\u0308ht osa o\u0303htust. Mida see ka on, arvestades sellega, et ideebaasil oli vist nii, et mitte lavastuse (Diana Leesalu, Veiko Tubin, Paul Piik) juurde ei siginenud so\u0308o\u0308k, vaid so\u0308o\u0308gi (peakokaks Mihkel Heinmets) juurde teater. Esietenduseks ei ole veel ko\u0303ik paigas. Mingisuguste valestimo\u0303istmiste ka\u0308igus on pearoog, siga, pisut maha jahtunud. Arvestades peakoka ambitsioonikust, kipun ku\u0308ll kahtlustama, et ta na\u0308riks pigem enesel ka\u0308e otsast, kui laseks millelgi sellisel teist korda juhtuda. Vo\u0303i kes teab."}, {"text_idx": "#000025", "text": "Samal ajal ja\u0308tkab detektiiv (pardon, vaneminspektor!) kuriteo lahendamist. Klassikaline muster, klassikaliselt ettearvatav vo\u0303i ettearvamatu, kuidas parajasti tahtmist on. Publik on viisakas ja ei kipu suuremat sekkuma. Loodan vaikselt ka\u0308si ho\u0303o\u0303rudes, et a\u0308kki nad edaspidi ikkagi teevad seda. Sellises etenduskeskkonnas peaks see ju sisuliselt sisse programmeeritud olema. Na\u0308itlejatel vast ka huvitavam."}, {"text_idx": "#000026", "text": "Pavlova maitse on sama hea kui selle va\u0308ljana\u0308gemine. Mu\u0308steerium laheneb. Teater ja\u0308tkub, sest hoog on sees, aga juba va\u0308ljaspool teatrit."}, {"text_idx": "#000031", "text": "Esietendus 16. oktoobril Telliskivi loomelinnaku punases saalis. Etendusi ma\u0308ngitakse aasta lo\u0303puni."}, {"text_idx": "#000032", "text": "Burlesk \u2013 etenduskunst vo\u0303i glamuurne striptiis?"}, {"text_idx": "#000033", "text": "Eesti burleskiartistid leiavad, et just burlesk on u\u0308ks neid valdkondi, mille kaudu etenduskunste rikastada. Mo\u0303ne arvates on see aga labane meelelahutus ta\u0308iskasvanutele. Aga vo\u0303ib-olla on tegemist hoopis omaette subkultuuriga?"}, {"text_idx": "#000036", "text": "Von Krahli Teater tutvustab uut kreedot"}, {"text_idx": "#000037", "text": "Septembris uksed sulgenud Von Krahli Baar on oma endisel kujul nu\u0308u\u0308dseks ku\u0308ll annaalidesse kirjutatud, kuid see ei ta\u0308henda, et tulevikus peod pidamata ja\u0308a\u0308ksid ning seal toimuvatel kontsertidel kriips peal oleks. Tuntud baari asemel avatakse hoopistu\u0308kkis uus saal, mis ta\u0308itub nii su\u0308ndmustega teatri vallast kui muusikamaalt."}]